**Kunfehértó Község Polgármesterének**

**ELŐTERJESZTÉSE**

Képviselő-testület 2018. szeptember 26-i ülésére

**a gyermekvédelem helyi rendszeréről szóló önkormányzati rendelet módosítása**

**tárgyában**

**Tisztelt Képviselő-testület!**

A gyermekek védelméről és gyámügyi igazgatásáról szóló 1997. évi XXXI. törvény (továbbiakban: Gyvt.)21. §-a alapján természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő kérelmére az óvodában, az általános iskolai menzai ellátás keretében, az óvoda zárva tartása, valamint az iskolában a nyári szünet és a tanítási szünetek időtartama alatt.

A Gyvt. 21/A.§-a szerint a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést

kell biztosítani. Intézményi gyermekétkeztetésben részesülhet az iskolában az a tanuló is, aki a napközit nem veszi igénybe. Az étkezések közül az ebéd külön is igényelhető.

A fenti gyermekétkeztetés biztosítása a települési önkormányzat feladata az általa fenntartott óvodában, továbbá a közigazgatási területén a tankerületi központ által fenntartott nem bentlakásos nevelési-oktatási intézményben.

A Gyvt. 146. **§** (1) bekezdés alapján a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért, valamint a **gyermekétkeztetésért** térítési díjat kell fizetni.

A Gyvt. 151.§ alapján ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.

**A gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege.** A gyermekétkeztetés személyi térítési díját az intézményvezető a napi összeg általános forgalmi adóval növelt összegének és az igénybe vett étkezések számának, valamint a Gyvt-ben megjelölt normatív kedvezmények figyelembevételével állapítja meg.

A gyermekétkeztetés díjának felülvizsgálatára az élelmiszer nyersanyagok piaci árának emelkedése miatt az étkezési nyersanyagköltségek (normák), valamint a térítési díjak éves felülvizsgálatára minden évben sor kerül. Ez a felülvizsgálat az idei évben 2018. február 21-i testületi ülésen megtörtént. A felülvizsgálat alapján térítési díj emelésére nem került sor.

**1. A Mosolyvár Óvodában** javasolt nyersanyag norma (áfa nélkül)  
 régi új Ft-ban

tízórai 65.- 65.-

ebéd 185.- 185.-

uzsonna 65.- 65.-

összes napi étkezés 315.- 315.-

Intézményi térítési díj áfával 400.- 400.-

**2. Az Általános Iskolában** javasolt nyersanyag norma (áfa nélkül)  
 régi új Ft-ban

tízórai 58.- 58.-

ebéd 209.- 209.-

uzsonna 58.- 58.-

összes napi étkezés 325.- 325.-

Intézményi térítési díj áfával 412.- 412.-

A 2018-2019 tanév kezdetén felmerült az igény (2 fő általános iskolai tanuló esetében) diétás étkeztetésre.

A közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet 15. §-a az alábbi részletszabályokat tartalmazza:

„ 15.§ (1) A fekvőbeteg-ellátást nyújtó intézményben, személyes gondoskodást nyújtó gyermekjóléti alapellátást, gyermekvédelmi szakellátást, illetve szociális szakosított ellátást nyújtó intézményben, valamint a **nevelési-oktatási intézményben** minden, **szakorvos által igazolt****[diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws5_1) étkezést** igénylő személy számára az állapotának megfelelő [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws6_0) étrendet kell biztosítani.”

„ 15.§ (2) A [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws6_1) étrendet az Intézmény úgy is biztosíthatja, hogy ha az Intézmény főzőkonyháján vagy az Intézményt ellátó Közétkeztetőnél nem biztosítottak a [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws7_0) ételek előállításához szükséges személyi, tárgyi, műszaki feltételek, az Intézmény azt más – ilyen feltételekkel rendelkező - Közétkeztetőtől rendeli meg.”

Ugyanezen rendelet 16. § (5)-(6) bekezdése szerint [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1#ws10_1) étrendet és [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws10_2) étlapot kizárólag dietetikus szakképesítéssel rendelkező szakember tervezhet, [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws11_0) étlapot pedig ilyen szakember felügyeletével lehet összeállítani.

A Közétkeztető gondoskodik arról, hogy a [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws12_0) étel készítését

a) [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws13_0) szakács szakmai képesítéssel rendelkező személy végezze, vagy

b) dietetikus szakképesítéssel rendelkező szakember felügyelje.

Fenti jogszabályhelyek alapján a szakorvos által igazolt diétás étkezést a nevelési- oktatási intézménynek biztosítania kell. Amennyiben az intézmény főzőkonyháján a feltételek ehhez nem adottak, az önkormányzat más közétkeztetőtől is vásárolhat.

Az élelmezésvezető bevonásával megvizsgáltuk annak lehetőségét, hogy a diétás ételek előállításához szükséges feltételek mennyiben adottak a főzőkonyhán. Megállapítható, hogy a fent részletezett személyi feltételek biztosítása érdekében dietetikus szakképesítéssel rendelkező szakember alkalmazására lenne szükség, továbbá a tárgyi és műszaki feltételek sem adottak jelenleg.

Mindezek alapján jelenleg a diétás ebéd biztosítását a legköltséghatékonyabban más közétkeztetőtől történő megrendeléssel lehetne megoldani. Kunfehértó 30 km-es körzetében Kiskunhalason a Költségvetési Intézmények Gazdasági Szervezete működtetésében lévő Lomb utcai Főzőkonyha készít hivatalosan diétás ebédet, külső megrendelő részére is.

A Gyvt. 151. § (3) bekezdése alapján  a gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

A Gyvt. 151. § (3a)bekezdése szerint, ha a fenntartó vagy a települési önkormányzat a gyermekétkeztetést vásárolt szolgáltatás útján biztosítja, az intézményi térítési díj megállapítása érdekében az étkeztetést biztosító szolgáltató köteles elkülönítetten kimutatni a gyermekétkeztetéssel összefüggésben felmerülő nyersanyagköltséget.

Fenti rendelkezésnek megfelelően a gyermekvédelem helyi rendszeréről szóló önkormányzati rendelet szóló 5/2017. (II. 23.) önkormányzati rendelet (továbbiakban: Rendelet) melléklete szabályozza a jelenleg fizetendő gyermekétkeztetés intézményi térítési díjait.

Mindezek alapján javasolt a Rendelet mellékletének módosításával a diétás ebéd intézményi térítési díjának meghatározása, melyre az élelmezésvezető által megküldött nyersanyagköltség adatok alapján van lehetőség.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Kérem a Tisztelt Képviselő-testületet, hogy a rendelet-tervezetet megtárgyalni és azt elfogadni szíveskedjen.

**Kunfehértó, 2018. szeptember 05.**

**Huszár Zoltán**

**ELŐZETES HATÁSVIZSGÁLATI LAP**

**Kunfehértó Község Önkormányzatának Képviselő-testülete gyermekétkeztetési térítési díjak megállapításáról szóló 10/2016 (VI.29.) önkormányzati rendelet módosításához**

a jogalkotásról szóló 2010. évi CXXX. törvény 17.§ (1) bekezdése alapján

A

**Társadalmi, gazdasági, költségvetési hatása:**

Az étkezési térítési díjak mértéke nem emelkedik, a diétás étkeztetés díja bevezetésre kerül, így társadalmi, gazdasági hatása nem releváns. A diétás étkeztetés többletköltsége az önkormányzat költségvetését terheli.

**Környezeti, egészségi következménye:**

1. A rendeletben foglaltak végrehajtásának környezetre gyakorolt hatása nincs

**Adminisztratív terheket befolyásoló hatása:**

A tervezetnek adminisztratív terheket befolyásoló hatásai nincsenek.

**Jogszabály megalkotásának szükségessége, elmaradásának várható következménye:**

A térítési díj megállapítása az önkormányzat jogszabályi kötelezettsége

**Jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak, nem jelentenek többletet az eddigiekhez.

**Kunfehértó Község Önkormányzata Képviselő-testületének …/2018. ( IX…..) önkormányzati rendelete**

**a gyermekvédelem helyi rendszeréről szóló** **5/2017. (II.23.) önkormányzati rendelet módosításáról**

Kunfehértó Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29.§-ban kapott felhatalmazás alapján, a Magyarország helyi önkormányzatiról szóló 2011. évi CLXXXIX. törvény 13. § (1) bekezdés 6. és 8. pontjában meghatározott feladatkörében eljárva, Kunfehértó Község Önkormányzata Képviselő-testületének az Önkormányzat Képviselő-testülete és Szervei Szervezeti és Működési Szabályzatáról szóló 12/2016. (VII.19.) önkormányzati rendelete 49.§ (1) bekezdés a) pontjában biztosított véleményezési jogkörében eljáró Ügyrendi és Idegenforgalmi Bizottság, Kunfehértó Község Önkormányzata Képviselő-testületének az Önkormányzat Képviselő-testülete és Szervei Szervezeti és Működési Szabályzatáról szóló 12/2016. (VII.19.) önkormányzati rendelete 49.§ (2) bekezdés a) pontjában biztosított véleményezési jogkörében eljáró Pénzügyi és Községfejlesztési Bizottság véleményének kikérésével a következőket rendeli el

**1. §**

Kunfehértó Község Önkormányzata Képviselő-testületének a gyermekvédelem helyi rendszeréről szóló 5/2017. (II. 23.) önkormányzati rendelet ( továbbiakban: Rendelet) 1. melléklete helyébe az 1. melléklet lép.

**2.§**

A rendelet a kihirdetését követő 30. napon lép hatályba, és a hatályba lépését követő napon hatályát veszti.

Kunfehértó, 2018. szeptember …...

Huszár Zoltán Kristóf Andrea

polgármester jegyző

Záradék:

A rendelet kihirdetése a mai napon a Kunfehértói Polgármesteri Hivatal hirdetőtábláján való kifüggesztéssel megtörtént.

Kunfehértó, 2018. szeptember …..

Kristóf Andrea

jegyző

1. melléklet a …/2018. (IX….) önkormányzati rendelethez
2. melléklet a 5/2017. (II.23.) önkormányzati rendelethez

**A gyermekétkeztetés intézményi térítési díja**

1. **Óvodai ellátás intézményi térítési díja**

|  |  |  |
| --- | --- | --- |
|  | Nyersanyag értéke Ft/fő/nap | Intézményi térítési díj Ft/fő/nap |
| 1.1 Tízórai | 65,- Ft | 65,-Ft |
| 1.2 Ebéd | 185,-Ft | 185,-Ft |
| 1.3 Uzsonna | 65,- Ft | 65,-Ft |
| 1.4 Összesen | 315,-Ft | 315,-Ft |

1. **Iskolai napközi intézményi térítési díja**

|  |  |  |
| --- | --- | --- |
|  | Nyersanyag értéke Ft/fő/nap | Intézményi térítési díj Ft/fő/nap |
| 2.1 Tízórai | 58,-Ft | 58,-Ft |
| 2.2 Ebéd | 209,-Ft | 209,-Ft |
| 2.3 Uzsonna | 58,-Ft | 58,-Ft |
| 2.4 Összesen | 325,-Ft | 325,-Ft |

1. **Iskolai menza**

|  |  |  |
| --- | --- | --- |
|  | Nyersanyag értéke Ft/fő/nap | Intézményi térítési díj Ft/fő/nap |
| 3.1 Az ebédért fizetendő intézményi térítési díj | 209,-Ft | 209,-Ft |
| 3.2 Összesen | 209,-Ft | 209,-Ft |

1. **Iskolai diétás napközi intézményes térítési díja**

|  |  |  |
| --- | --- | --- |
|  | Nyersanyag értéke Ft/fő/nap | Intézményi térítési díj Ft/fő/nap |
| 4.1 Tízórai | 110,-Ft | 110,-Ft |
| 4.2 Ebéd | 382,-Ft | 382,-Ft |
| 4.3 Uzsonna | 109,-Ft | 109,-Ft |
| 4.4 Összesen | 601,-Ft | 601,-Ft |

1. **Iskolai diétás menza**

|  |  |  |
| --- | --- | --- |
|  | Nyersanyag értéke Ft/fő/nap | Intézményi térítési díj Ft/fő/nap |
| 5.1 Az ebédért fizetendő intézményi térítési díj | 382,-Ft | 382,-Ft |
| 5.2 Összesen | 382,-Ft | 382,-Ft |

Az intézményi térítési díj ÁFA-t nem tartalmaz